São Tomé e Príncipe el xe n’arcipelago en tel Golfo de Guinea. Le do ìzołe principali - São Tomé e Príncipe – le ghe dà el nome a l’arcipelago e a lo Stato. Le do ìzołe, co altri ixoloti e scogli, le se cata a 300 km dal Gabon, poco sora l’equatore. Co i so 1 001 km² de area, el paexe el xe el pì picenin de l’Africa. Le ìzołe de l’arcipelago le xe de origine vulcanica. El punto pi alto el xe el Pico de São Tomé, 2 024 metri. La majoria de le ìzołe le ga na fasia costiera pianeggiante, e montagne a l’interno.